Proposta emendata għal REGOLAMENT TAL-KUNSILL li jistabbilixxi miżuri li jimplimentaw is-sistema tar-riżorsi proprji tal-Unjoni Ewropea /* KUMM/2011/0740 finali - 2011/0184 (APP) */





MEMORANDUM TA' SPJEGAZZJONI 1. IL-KUNTEST TAL-PROPOSTA Fid-29 ta' Ġunju tal-2011 il-Kummissjoni adottat proposta għal Regolament li jistabilixxi l-miżuri implimentattivi għas-sistema tar-riżorsi proprji tal-Unjoni Ewropea skont l-Artikolu 311(4) tat-Trattat dwar il-Funzjonament tal-Unjoni Ewropea (minn hawn 'il quddiem "TFUE")[1]. Ħabbret ukoll li emendi relevanti għandhom jiġu ppreżentati sal-aħħar tal-2011. L-iskop ta' din il-proposta emendata hija biex tirfina l-proposta li saret fid-29 ta' Ġunju. Din tiżgura koerenza mad-Direttiva tal-Kunsill proposta dwar sistema komuni ta' taxxa fuq it-tranżazzjonijiet finanzjarji (minn hawn 'il quddiem "Id-Direttiva FTT")[2] adottata fit-28 ta' Settembru 2011, u l-proposti għar-Regolamenti tal-Kunsill dwar id-disponibbiltà għall-baġit tal-UE tar-riżorsi proprji bbażati fuq l-FTT[3] u dwar il-kalkolu u d-disponibbiltà tar-riżorsi proprji bbażati fuq taxxa fuq il-valur miżjud (VAT)[4] adottati flimkien ma' din il-proposta. 2. KONTENUT TAL-PROPOSTA Hemm tliet tibdiliet ewlenin inklużi f'din il-proposta emendata[5] meta mqabbla mal-proposta li saret fid-29 ta' Ġunju 2011. L-ewwel nett, referenza espliċita għad-diversi tipi ta' tranżazzjonijiet finanzjarji ssir superfluwa minħabba d-dispożizzjonijiet stipulati fid-Direttiva FTT u l-proposta emendata għad-DRP. Huwa propost li jiġi speċifikat is-sehem tar-rati minimi definiti fid-Direttiva FTT li għandhom jintużaw għar-riżorsi proprji bbażati fuq FTT. Konsegwentement, dan is-sehem tad-dħul li jirriżulta mill-applikazzjoni tar-rati minimi definiti fid-Direttiva FTT għandu jiżdied mal-baġit tal-UE u l-bqija għandu jiżdied mal-baġits tal-Istati Membri. B'żieda ma' dan, il-proposta oriġinali pprovdiet għall-possibbiltà li l-FTT tinġabar minn operaturi ekonomiċi minflok mill-Istati Membri. Skont id-Direttiva FTT, l-amministrazzjonijiet tal-Istati Membri għandhom ikunu responsabbli għall-ġbir tal-FTT. Għalhekk, referenza għal operaturi ekonomiċi m'għadiex meħtieġa. Fl-aħħar nett, fir-rigward tar-riżorsi proprji l-ġodda tal-VAT, it-test issa jirreferi espliċitament għall-metodu ta' kalkolu (stabbilit fil-proposta dwar id-disponibbiltà tar-riżorsa ġdida tal-VAT) 2011/0184 (APP) Proposta emendata għal REGOLAMENT TAL-KUNSILL li jistabbilixxi miżuri li jimplimentaw is-sistema tar-riżorsi proprji tal-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari r-raba' paragrafu tal-Artikolu 311, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu, Wara li kkunsidra d-Deċiżjoni tal-Kunsill ta’... dwar is-sistema tar-riżorsi proprji tal-Unjoni Ewropea[6], u b' mod partikolari l-Artikolu 9 tiegħu, Wara li kkunsidra l-proposta mill-Kummissjoni, Wara t-trażmissjoni tal-abbozz tal-att leġiżlattiv lill-Parlamenti nazzjonali, Wara li kkunsidra l-kunsens tal-Parlament Ewropew[7], Wara li kkunsidra l-opinjoni tal-Qorti tal-Awdituri[8], Wara li kkunsidra l-opinjoni tal-Kumitat Ekonomiku u Soċjali Ewropew[9], Filwaqt li jaġixxi skont proċedura leġiżlattiva speċjali, Billi: (1) Is-sorveljanza parlamentari hija partikolarment importanti għad-dispożizzjonijiet ta' natura ġenerali applikabbli għat-tipi kollha ta’ riżorsi proprji u li jkopru l-kontroll u s-superviżjoni ta' dħul inklużi l-ħtiġiet tar-rappurtaġġ supplimentari. (2) Sabiex jinżamm l-istess ammont ta’ riżorsi finanzjarji għad-dispożizzjoni tal-Unjoni, huwa xieraq li jiġu adattati l-limiti ta' riżorsi proprji tal-Unjoni għall-pagamenti u l-impenji kif determinati, rispettivament, fl-Artikolu 3(1) u (2) tad-Deċiżjoni … imfissra fil-mija tal-Introjtu Nazzjonali Gross (ING) f’każ ta’ emendi għar-Regolament (UE) Nru … ta' […] dwar is-sistema Ewropea tal-kontijiet nazzjonali u reġjonali fl-Unjoni Ewropea[10] li jinvolvu bidla sinifikanti fil-livell tal-ING. (3) It-trasparenza tas-sistema tar-riżorsi proprji tal-Unjoni għandha tiġi żgurata b’informazzjoni adegwata pprovduta mill-awtorità baġitarja. Għalhekk, l-Istati Membri għandhom iżommu għad-dispożizzjoni tal-Kummissjoni u, fejn meħtieġ, jgħaddulha d-dokumenti u l-informazzjoni meħtieġa ħalli hi tkun tista' teżerċita l-poteri mgħotija lilha fir-rigward tar-riżorsi proprji tal-Unjoni. (4) L-arranġamenti li bihom l-Istati Membri jew l-operaturi ekonomiċi responsabbli għall-ġbir tar-riżorsi proprji jirrappurtaw lill-Kummissjoni, għandu jagħmilha possibbli għall-Kummissjoni li ssegwi l-azzjoni tagħhom li jirkupraw ir-riżorsi proprji, partikolarment f'każi ta' frodi u irregolaritajiet. (5) Sabiex jiżguraw baġit ibbilanċjat, kwalunkwe bilanċ żejjed ta’ dħul tal-Unjoni fuq in-nefqa attwali totali matul sena finanzjarja għandu jiġi riportat għas-sena finanzjarja sussegwenti. Għalhekk, il-bilanċ riportat għandu jiġi definit. (6) L-Istati Membri u l-operaturi ekonomiċi responsabbli għall-ġbir tar-riżorsi proprji għandhom iwettqu verifiki u inkjesti relatati mal-istabbiliment, u d-disponibbiltà u l-ħlas tar-riżorsi proprji tal-Unjoni. Sabiex jiffaċilitaw l-applikazzjoni tar-regoli finanzjarji relatati mar-riżorsi proprji huwa meħtieġ li jiżguraw kollaborazzjoni bejn l-Istati Membri jew l-operaturi ekonomiċi responsabbli għall-ġbir tar-riżorsi proprji u l-Kummissjoni. (7) Għal raġunijiet ta' konsistenza u ċarezza, għandhom jiġu stabbiliti disposizzjonijiet li jkopru l-poteri u l-obbligi ta' aġenti awtorizzati mill-Kummissjoni biex iwettqu spezzjonijiet fir-rigward tar-riżorsi proprji tal-Unjoni, li jieħdu inkunsiderazzjoni n-natura speċifika ta’ kull riżorsa proprja. Għandhom jiġu stabbiliti l-kondizzjonijiet li bihom aġenti awtorizzati jwettqu l-kompiti tagħhom għandhom jiġu stabbiliti, u partikolarment ir-regoli li l-uffiċjali kollha tal-Unjoni, impjegati oħra u esperti nazzjonali ssekondati għandhom josservaw f'dak li għandu x'jaqsam mal-kunfidenzalità professjonali u mal-protezzjoni ta' dejta personali. Huwa neċessarju li jiġi stabbilit l-istatus ta’ esperti nazzjonali ssekondati u l-possibbiltà għall-Istat Membru kkonċernat biex joġġezzjonaw għall-preżenza, waqt spezzjoni, ta' uffiċjali ta' Stati Membri oħra. (8) Għal raġunijiet ta' koerenza, ċerti dispożizzjonijiet tad-Deċiżjoni tal-Kunsill (KE, Euratom) Nru 2007/436 tas-7 ta' Ġunju 2007 dwar is-sistema tar-riżorsi proprji[11] tal-Komunitajiet Ewropej u r-Regolament tal-Kunsill (KE, Euratom) Nru 1150/2000 li jimplimenta d-Deċiżjoni 94/728/KE, Euratom dwar is-sistema tar-riżorsi proprji tal-Komunitajiet[12] għandhom jiġu inklużi f'dan ir-Regolament. Dawk id-dispożizzjonijiet jikkonċernaw ING ta' referenza u bidliet sinifikanti tiegħu, ir-rata ta' prelevazzjoni tar-riżorsi proprji msemmija fl-Artikolu 2(1)(d) tad-Deċiżjoni […/…], il-kalkolu u l-ibbaġitjar tal-bilanċ, il-kontroll u s-sorveljanza tar-riżorsi proprji u rekwiżiti tar-rappurtar supplimentari, kif ukoll tal-Kumitat Konsultattiv dwar ir-Riżorsi Proprji(ACOR). (9) Sabiex jiżguraw kundizzjonijiet uniformi għall-implimentazzjoni ta’ dan ir-Regolament, għandhom jiġu kkonferiti setgħat implimentattivi fuq il-Kummissjoni. Dawn is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni[13]. (10) Il-proċedura konsultattiva għandha tintuża għall-adozzjoni tal-atti implimentattivi sabiex tistabbilixxi regoli dettaljati dwar ir-rappurtar ta’ frodi u irregolaritajiet li jaffettwaw intitolament għar-riżorsi proprji tradizzjonali, u miżuri biex jiġu eżaminati l-estimi tar-riżorsi proprji kif ukoll ir-rapporti annwali tal-Istati Membri fuq l-ispezzjonijiet tagħhom minħabba n-natura teknika ta' dawk l-atti meħtieġa għal skopijiet ta’ rappurtar. (11) Ir-Regolament tal-Kunsill (KE, Euratom) Nru 1026/1999 tal-10 ta' Mejju 1999 li jiddetermina l-poteri u l-obbligi ta' aġenti awtorizzati mill-Kummissjoni biex iwettqu kontrolli u spezzjonijiet tar-riżorsi tal-Komunità nnifisha[14] għandhom ikunu mħassra. (12) Għal raġunijiet ta' konsistenza, dan ir-Regolament għandu japplika fl-istess jum tad-Deċiżjoni …, ADOTTAT DAN IR-REGOLAMENT: Kapitolu I Determinazzjoni tar-riżorsi proprji Artikolu 1 L-ishma u rati applikabbli 1. Is-seħem fir-rati tat-taxxa fuq it-tranżazzjonijiet finanzjarji applikabbli[15] imsejħa bħala r-riżorsa proprja fl-Artikolu 2(1)(b) tad-Deċiżjoni ... għandu jkun żewġ terzi tar-rati minimi stabbiliti fid-Direttiva tal-Kunsill (UE) No […/…][16]. (a) …% għal tranżazzjonijiet fuq bonds, stokks u titoli simili; (b) …% għal tranżazzjonijiet oħra. 2. Is-sehem fil-VAT imsemmi bħala ir-rata tat-taxxa applikabbli għar- riżorsa prorpja msejħa fl-Artikolu 2(1)(c) tad-Deċiżjoni għandha tkun ta' 1,0% tal-valur net tal-oġġetti u servizzi pprovduti, l-akkwist intra-Komunitarju tal-oġġetti u l-importazzjoni tal-oġġetti suġġetti għal rata standard ta' VAT f'kull Stat Membru li hija determinata skont ir-regoli tal-Unjoni. 3. Ir-rata uniformi msemmija fl-Artikolu 2(1)(d) tad-Deċiżjoni … għandha tiġi stabbilita fi żmien il-proċedura tal-baġit u għandha tiġi kkalkulata bħala perċentwali tas-somma tal-previżjoni tal-Introjtu Nazzjonali Gross (ING) tal-Istati Membri b'tali mod li tkopri kompletament dik il-parti tal-baġit mhux iffinanzjata minn dħul msemmi fl-Artikolu 2(1)(a), (b), u (c) tad-Deċiżjoni …, minn kontribuzzjonijiet finanzjarji għal programmi ta’ riċerka u żvilupp teknoloġiku supplimentari u dħul ieħor. Dik ir-rata għandha tiġi espressa fil-baġit b’ċifra li jkun fiha postijiet deċimali kemm ikun meħtieġ sabiex ir-riżorsa bbażata fuq l-ING tinqasam bejn l-Istati Membri. Artikolu 2 L-ING ta' referenza u tibdiliet sinifikanti fih 1. L-ING imsemmi fl-Artikolu 2(1)(d) tad-Deċiżjoni … għandu jfisser l-ING annwali bil-prezz tas-suq, kif ipprovdut mill-Kummissjoni fl-applikazzjoni tar-Regolament …. 2. Fejn l-emendi għar-Regolament... jirriżultaw f'tibdil sinifikanti fl-ING, il-Kummissjoni għandha tinforma lill-Parlament Ewropew u lill-Kunsill dwar id-dati ta’ applikazzjoni ta' dawk il-bidliet għall-finijiet tad-Deċiżjoni …. 3. Fejn l-emendi għar-Regolament ... jirriżultaw f’bidliet sinifikanti fil-livell tal-ING, il-limiti tal-pagamenti u l-impenji kif determinati fl-Artikolu 3(1) u (2) tad-Deċiżjoni … għandhom ikunu kkalkulati mill-ġdid mill-Kummissjoni skont il-formula li ġejja: 1.23%(1.29%)* || INGt-2 + INGt-1 + INGt ESA attwali INGt-2 + INGt-1 + INGt ESA emendat F’din il-formola, "t" hija l-aħħar sena sħiħa li għaliha d-dejta definita bir-Regolament tal-Kunsill (KE, Euratom) Nru 1287/2003[17] hija disponibbli. Artikolu 3 Il-kalkolu u l-ibbaġitjar tal-bilanċ 1. Għall-iskop tal-applikazzjoni tal-Artikolu 7 tad-Deċiżjoni … il-bilanċ għal sena finanzjarja partikolari għandu jikkonsisti fid-differenza bejn l-introjtu kollu miġbur fir-rigward ta' dik is-sena finanzjarja u l-ammont ta' pagamenti magħmula għal approprazzjonijiet għal dik is-sena finanzjarja miżjuda bl-ammont tal-approprazzjonijiet għall-istess sena finanzjarja jiġi riportat bis-saħħa tal-Artikolu 9 tar-Regolament … (minn hawn 'il quddiem "ir-Regolament Finanzjarju")[18]. Dik id-differenza għandha tkun miżjuda jew imnaqqsa bl-ammont nett tal-approprazzjonijiet riportati mis-snin finanzjarji preċedenti li jkunu ġew ikkanċellati. B'deroga mill-Artikolu 5(1) tar-Regolament Finanzjarju, id-differenza għandha wkoll tiġi miżjuda jew imnaqqsa kif ġej: (a) pagamenti magħmula b'eċċess ta' approprazzjonijiet mhux differenzjati riportati mis-snin finanzjarji preċedenti permezz tal-Artikolu 9(1) u (4) tar-Regolament Finanzjarju bħala riżultat ta' tibdil fir-rati tal-euro; (b) Il-bilanċ li jirriżulta mil-qligħ jew telf fil-kambju matul is-sena finanzjarja. 2. Il-Kummissjoni għandha, qabel l-aħħar t'Ottubru ta' kull sena finanzjaraja, tagħmel stima tar-riżorzi proprji tagħha miġbura għas-sena sħiħa, fuq il-bażi tad-dejta li jkollha għad-dispożizzjoni tagħha f 'dak iż-żmien. Xi differenzi konsiderevoli fir-rigward tal-estimi oriġinali jistgħu jagħtu bidu għal ittra emendatorja għall-abbozz tal-baġit għas-sena finanzjarja ta' wara jew baġit emendatorju għas-sena finanzjarja kurrenti. Kapitolu II Id-dispożizzjonijiet li jikkonċernaw il-kontroll u s-superviżjoni, inklużi l-ħtiġiet tar-rappurtaġġ supplimentari Artikolu 4 Ir-rappurtar ta’ frodi u irregolaritajiet li jaffettwaw intitolamenti 1. Fix-xahrejn ta’ wara t-tmiem ta’ kull kwart tas-sena, l-Istati Membri għandhom jibagħtu lill-Kummissjoni deskrizzjoni tal-każjiet ta' frodi u irregolaritajiet misjuba li jinvolvu intitolamenti ta’ ’l fuq minn EUR 10 000 li jikkonċernaw ir-riżorsi proprji msemmija fl-Artikolu 2(1)(a) tad-Deċiżjoni …. Fi żmien il-perjodu msemmi fl-ewwel subparagrafu, kull Stat Membru għandu jaqgħti dettalji tal-pożizzjoni li jirrigwardaw każijiet ta' frodi u irregolaritajiet diġà rrapurtati lill-Kummissjoni li l-irkupru tagħhom, il-kanċellament jew in-nuqqas ta' rkupru ma kinux ġew indikati qabel. 2. Għar-riżorsi proprji msemmija fl-Artikolu 2(1)(c) tad-Deċiżjoni … kull sitt xhur l-Istati Membri għandhom jibgħatu lill-Kummissjoni deskrizzjoni tal-każjiet ta' frodi u irregolaritajiet misjuba li jinvolvu intitolamenti ta' 'l fuq minn EUR 10 000 matul is-sitt xhur preċedenti. 3. Għar-L-operaturi ekonomiċi responsabbli għall-ġbir tar-riżorsi proprji msemmija fl-Artikolu 2(1)(b) tad-Deċiżjoni ... l-Istati Membri għandhom jinnotifikaw lill-Kummissjoni, fi żmien xahar minn meta jsiru jafu dwar iċ-ċirkostanzi ta’ każijiet ta’ frodi jew irregolaritajiet li jinvolvu intitolament ta’ aktar minn EUR 10 000. 4. Il-Kummissjoni se tadotta atti ta' implimentazzjoni li jistabilixxu dettalja tad-deskrizzjonijiet imsemmija fil-paragrafi 1, 2 u 3 ta' dan l-Artikolu kif ukoll miżuri għall-eżaminazzjoni tal-estimi tar-riżorsi proprji. Dawk l-atti implimentattivi għandhom jiġu adottati f’konformità mal-proċedura konsultattiva msemmija fl-Artikolu 9(2). 5. Sommarju tan-notifiki msemmija fil-paragrafi 1, 2 u 3 ta’ dan l-Artikolu għandhom jiġu inklużi fir-rapport tal-Kummissjoni msemmi fl-Artikolu 325(5) tat-Trattat. Artikolu 5 Il-miżuri ta’ kontroll u superviżjoni 1. L-Istati Membri jew l-operaturi ekonomiċi responsabbli għall-ġbir tar-riżorsi proprji għandhom jieħu l-miżuri kollha li huma meħtieġa biex jassiguraw li l-ammont korrispondenti tal-intitolamenti stabbiliti permezz tal-Artikolu 2(1) tad-Deċiżjoni … huma disponibbli jew imħallsa lill-Kummissjoni. 2. L-Istati Membri għandhom iwettqu verifiki u kontrolli li jirrigwardaw l-istabbiliment u t-tqegħid għad-dispożizzjoni tar-riżorsi proprji, imsemmija fl-Artikolu 2(1)(a), (b) u (c) tad-Deċiżjoni …. L-operaturi ekonomiċi responsabbli għall-ġbir tar-riżorsi proprji għandhom iwettqu verifiki u inkjesti li jirrigwardaw il-ġbir tar-riżorsi proprji msemmija fl-Artikolu 2(1)(b) tad-Deċiżjoni …, flimkien mal-proċessi biex jitħallsu lill-Kummissjoni. 3. L-Istati Membri jew l-operaturi ekonomiċi responsabbli għall-ġbir tar-riżorsi proprji għandhom iwettqu miżuri ta' spezzjonar addizzjonali fuq it-talba tal-Kummissjoni. Fit-talba tagħha l-Kummissjoni għandha tiddikjara r-raġunijiet għal ispezzjonar addizzjonali. L-Istati Membri jew l-operaturi ekonomiċi, għandhom, jekk il-Kummissjoni hekk titlob, jassoċjawha mal-ispezzjonijiet, li huma jwettqu. Il-Kummissjoni tista', minflok, titlob li ċerti dokumenti jintbagħtu lilha. 4. L-operaturi ekonomiċi responsabbli għall-ġbir tar-riżorsi proprji għandhom jagħmlu disponibbli lill-Kummissjoni kull rapport tal-verifika interna jew esterna jew rapport ta’ konsulenza disponibbli lilhom, li jinkludi analiżi tas-sistemi li huma jużaw biex jiġbru r-riżorsi tagħha, jew biex iħallsu dawk ir-riżorsi lill-Kummissjoni. 5.4. Il-Kummissjoni tista' twettaq spezzjonijiet fuq il-post hija nnifisha. L-aġenti awtoriżżati mill-Kummissjoni għal dawn l-ispezzjonijiet għandhom ikollhom aċċess, sakemm l-applikazzjoni ta' dan ir-Regolament hekk ikun jeħtieg, għad-dokumenti ta' sostenn dwar l-istabbilment, u t-tqegħid għad-dispożizzjoni jew il-ħlas tar-riżorsi proprji, u għal kwalunkwe dokumenti oħra xierqa marbuta ma’ dawk id-dokumenti ta' sostenn. L-Istati Membri għandhom jiffaċilitaw dawk l-ispezzjonijiet. Il-Kummissjoni tista' titlob lill-Istati Membri biex jibgħatulha ċerti dokumenti jew rapporti inklużi rapporti ta' awditjar intern jew rapporti ta' konsulenza li jkun fihom analiżi tas-sistemi użati biex jinġabru r-riżurosi proprji jew li jagħmlu dawn ir-rapporti disponibbli għall-Kummissjoni. 6. L-Istati Membri jew l-operaturi ekonomiċi responsabbli għall-ġbir tar-riżorsi proprji għandhom jiffaċilitaw il-miżuri ta’ ispezzjoni msemmija fil-paragrafu 5. 75. Fejn il-Kummissjoni tkun assoċjata ma’ ispezzjoni, il-Kummissjoni għandha jkollha l-istess aċċess għal dokumenti ta' sostenn u dokumenti relatati kif stipulat għall-ispezzjonijiet fl-ewwel subparagrafu tal-paragrafu 54. 86. Fejn l-ispezzjoni tikkonċernaw riżorsi proprji bbażati fuq l-ING il-Kummissjoni għandu jkollha wkoll aċċess għal dokumenti li jirrigwardaw il-proċeduri statistiċi u l-istatistiċi bażiċi msemmija fl-Artikolu 3 tar-Regolament (KE, Euratom) Nru 1287/2003. 97. L-ispezzjonijiet msemmija fil-paragrafu 2 għandhom ikunu mingħajr preġudizzju għal dawn li ġejjin: (a) l-ispezzjonijiet imwettqa mill-Istati Membri skont il-liġijiet nazzjonali, regolamenti jew dispożizzjonijiet amministrattivi tagħhom; (b) il-miżuri previsti fl-Artikoli 287 u 319 tat-Trattat; (c) l-arranġamenti ta’ spezzjonar magħmula skont l-Artikolu 322(1)(b) tat-Trattat. 108. Flimkien mal-Istat Membru kkonċernat, il-Kummissjoni kull sena għandha tispezzjona l-aggregati miġbura għal żbalji fil-kompilar, speċjalment f'każijiet notifikati mill-Kumitat tal-ING stabbilit bir-Regolament (KE, Euratom) Nru 1287/2003. Meta tagħmel hekk tista', f'każijiet individwali, teżamina wkoll il-kalkolazzjonijiet u bażijiet statistiċi, ħlief l-informazzjoni dwar kumpaniji jew persuni individwali, meta ma jkun possibbli l-ebda assessjar xieraq ieħor. Il-Kummissjoni għandha tirrispetta r-regoli nazzjonali dwar il-kunfidenzjalità tal-istatistika. Artikolu 6 Ir-rappurtar mill-Istati Membri tal-ispezzjonijiet tagħhom L-Istati Membri għandhom jissottomettu rapporti annwali dettaljati lill-Kummissjoni dwar l-ispezzjonijiet tagħhom fir-rigward tal-ġbir korrett tar-riżorsi proprji u r-riżultati ta’ dawk l-ispezzjonijiet, id-dejta ġenerali u kwalunkwe kwistjonijiet ta' prinċipju li jirrigwardaw l-aktar problemi importanti li jinħolqu mill-applikar ta' Regolamenti li jimplimentaw id-Deċiżjoni […/…] u, partikolarment, materji disputati. Ir-rapporti għandhom jintbagħtu lill-Kummissjoni sal-1 ta' Marzu tas-sena ta' wara s-sena finanzjarja kkonċernata. Fuq il-bażi ta' dawk ir-rapporti, il-Kummissjoni għandha tħejji rapport sommarju, li għandu jingħata għall-attenzjoni tal-Istati Membri kollha. Il-Kummissjoni għandha tadotta atti implimentattivi li jistabbilixxu formola għar-rapporti annwali tal-Istati Membri msemmija fl-ewwel fil-paragrafu 1 ta' dan l-Artikolu. Dawk l-atti implimentattivi għandhom jiġu adottati f’konformità mal-proċedura konsultattiva msemmija fl-Artikolu 9(2). Il-Kummissjoni għandha tirrapporta kull tliet snin lill-Parlament Ewropew u lill-Kunsill dwar il-funzjonament tal-arranġamenti ta' ispezzjonar msemmija fl-Artikolu 5. Artikolu 7 Il-poteri u l-obbligi ta' aġenti awtorizzati tal-Kummissjoni 1. Il-Kummissjoni għandha speċifikament taħtar bl-għan li tagħmel l-ispezzjonijiet imsemmija fl-Artikolu 5 ċerti uffiċjali jew impjegati oħra tagħha (minn hawn 'il quddiem "l-aġenti awtorizzati"). Għal kull ispezzjoni, il-Kummissjoni għandha tipprovdi lill-aġenti awtorizzati bit-termini ta’ referenza bil-miktub li jiddikjaraw l-identità u l-kapaċità uffiċjali tagħhom. Il-persuni li jitpoġġew għad-dispożizzjoni tal-Kummissjoni mill-Istati Membri bħala esperti nazzjonali ssekondati jistgħu jipparteċipaw fl-ispezzjonijiet. Bi ftehim speċifiku u minn qabel tal-Istat Membru jew operatur ekonomiku responsabbli għall-ġbir tar-riżorsi proprji kkonċernati, il-Kummissjoni tista' titlob l-għajnuna ta' uffiċjali minn Stati Membri oħra bħala osservaturi. Il-Kummissjoni għandha tiżgura li dawk l-uffiċjali jikkonformaw mal-paragrafu 3. 2. Matul ispezzjonijiet fuq il-post u konġunti l-aġenti awtorizzati għandhom jaġixxu b’mod kompatibbli mar-regoli applikabbli għall-uffiċjali tal-Istat Membru kkonċernat. Għandhom ikunu marbuta bis-segretezza professjonali, skont il-kondizzjonijiet stabbiliti fil-paragrafu 3. L-aġent awtorizzat jista’, jekk meħtieġ, jikkuntattja debituri, iżda biss fil-kuntest tal-ispezzjonijiet imsemmija fl-Artikolu 5, u biss permezz tal-awtoritajiet kompetenti li l-proċeduri tal-ġbir tar-riżorsi proprji huma s-suġġett tal-ispezzjoni. 3. L-informazzjoni kkomunikata jew miksuba skont il-paragrafi 1 u 2, f'kull għamla, għandha tkun suġġetta għas-segretezza professjonali u tirċievi l-protezzjoni mogħtija lill-informazzjoni simili skont il-liġi nazzjonali tal-Istat Membru li fih tkun miġbura u bid-dispożizzjonijiet korrispondenti applikabbli għall-istituzzjonijiet tal-Unjoni. Dik l-informazzjoni ma tistax tiġi kkomunikata lil persuni oħra ħlief dawk fi ħdan l-organizzazzjonijiet ispezzjonati, l-istituzzjonijiet tal-Unjoni jew l-Istati Membri li d-dover tagħhom hu li jkunu jafu, lanqas ma jistgħu jintużaw għal skopijiet oħra minbarra dawk stabbiliti f'dan ir-Regolament mingħajr kunsens minn qabel tal-Istat Membru jew operatur ekonomiku responsabbli għall-ġbir tar-riżorsi proprji mingħand min li fih kien miġbur. L-ewwel u t-tieni subparagrafu għandhom japplikaw għall-uffiċjali u l-impjegati l-oħra tal-Unjoni, u esperti nazzjonali ssekondati. 4. Il-Kummissjoni għandha tiżgura li l-aġenti awtorizzati u persuni oħra li jaġixxu taħt l-awtorità tagħha jikkonformaw mad-Direttiva 95/46/KE tal-Parlament Ewropew u tal-Kunsill[19] u r-Regolament (KE) Nru 45/2001 tal-Parlament Ewropew u tal-Kunsill[20] u regoli oħra tal-Unjoni u nazzjonali dwar il-protezzjoni tad-dejta personali Artikolu 8 It-tħejjija u l-amministrazzjoni ta' ispezzjonijiet 1. F'komunikazzjoni ssostanzjata kif xieraq, il-Kummissjoni għandha tati avviż ta' ispezzjoni fi żmien xieraq lill-Istat Membru jew operatur ekonomiku responsabbli għall-ġbir tar-riżorsi proprji li l-proċeduri tiegħu qed jiġu eżaminati. Fejn l-ispezzjoni tikkonċerna operatur ekonomiku responsabbli mill-ġbir ta' riżorsi proprji, l-Istat Membru fejn issir l-ispezzjoni għandu jiġi nnotifikat ukoll. L-aġenti tal-Istat Membru kkonċernat jistgħu jipparteċipaw f’din l-ispezzjoni. 2. Għal ispezzjonijiet fejn il-Kummissjoni tkun assoċjata skont l-Artikolu 5(3) l-organizzazzjoni tax-xogħol u r-relazzjonijiet mad-dipartimenti involuti fl-ispezzjoni għandhom jiġu żgurati mid-dipartiment innominat mill-Istat Membru jew mill-operatur ekonomiku responsabbli biex jiġbru r-riżorsi proprji kkonċernat. 3. Ispezzjonijiet fuq il-post msemmija fl-ewwel subparagrafu tal-Artikolu 5(54) għandhom jitwettqu mill-aġenti awtorizzati. Għall-finijiet tal-organizzazzjoni tax-xogħol u r-relazzjonijiet mad-dipartimenti u, fejn xieraq, id-debituri involuti fl-ispezzjoni, dawn l-aġenti għandhom, qabel xi spezzjonijiet fuq il-post, jistabbilixxu l-kuntatti meħtieġa mal-uffiċjali nnominati mill-Istat Membru jew mal-operatur ekonomiku responsabbli biex jiġbru r-riżorsi proprji kkonċernat. Għal dan it-tip ta’ ispezzjoni t-termini ta' referenza għandhom ikunu akkumpanjati b'dokument li jindika l-għan u l-iskop tal-ispezzjoni. 4. Ispezzjonijiet dwar riżorsi proprji bbażati fuq l-ING imsemmija fl-Artikolu 5(86) għandhom jitwettqu mill-aġenti awtorizzati. Għall-skopijiet ta’ organizzazzjoni tax-xogħol, dawn l-aġenti għandhom jistabbilixxu l-kuntatti meħtieġa mal-amministrazzjonijiet kompetenti fl-Istati Membri. 5. L-Istati Membri jew l-operaturi ekonomiċi kkonċernati għandhom jassiguraw li d-dipartimenti jew l-aġenziji responsabbli għall-istabbilizzazzjoni, il-ġbir u t-tqegħid għad-dispożizzjoni tar-riżorsi proprji, u l-awtoritajiet li lilhom ikunu taw istruzzjonijiet biex iwettqu l-ispezzjonijiet dwarhom, jagħtu lill-aġenti awtorizzati l-assistenza neċessarja għat-twettiq tad-dmirijiet tagħhom. Għall-finijiet ta' spezzjonijiet fuq il-post imsemmija fl-ewwel subparagrafu tal-Artikolu 5(54), l-Istati Membri jew l-operaturi ekonomiċi kkonċernati għandhom jinfurmaw lill-Kummissjoni fi żmien tajjeb dwar l-identità u l-kapaċità tal-persuni maħtura biex jieħdu sehem f'dawn l-ispezzjonijiet u biex jagħtu lill-aġenti awtorizzati kull għajnuna meħtieġa għat-twettiq tad-doveri tagħhom. 6. Ir-riżultati tal-ispezzjonijiet imwettqa fuq il-post u dawk li magħhom hija assoċjata l-Kummissjoni għandhom jinġiebu għall-attenzjoni tal-Istat Membru jew tal-operatur ekonomiku kkonċernat permezz tal-kanali xierqa fi żmien perjodu ta' tliet xhur. L-Istat Membru Ir-riċevitur tar-rapport għandu jissottometti l-osservazzjonijiet tiegħu fi żmien tliet xhur wara l-wasla tar-rapport. Madanakollu, għal raġunijiet issostanzjati kif xieraq, il-Kummissjoni tista' titlob lill-Istat Membrulir-riċevitur kkonċernat biex jissottometti l-osservazzjonijiet tiegħu dwar punti speċifiċi matul perjodu ta' xahar wara l-wasla tar-rapport. L-Istat Membru jew l-operatur ekonomiku kkonċernat jista' jiċħad li jwieġeb permezz ta' komunikazzjoni billi jiddikjara r-raġunijiet li ma jħalluhx iwieġeb għat-talba tal-Kummissjoni. Wara dan, ir-riżultati u l-osservazzjonijiet li jirriżultaw minn ispezzjonijiet ta’ Stati Membri fuq il-post u konġunti għandhom jinġiebu għall-attenzjoni tal-Istati Membri kollha. Fejn ispezzjonijiet fuq il-post jew assoċjati jidentifikaw il-ħtieġa għal emenda jew korrezzjoni tad-dejta fir-rendikonti jew dikjarazzjonijiet mibgħuta lill-Kummissjoni fir-rigward tar-riżorsi proprji, il-korrezzjonijiet riżultanti għandhom isiru permezz ta’ dikjarazzjoni bil-miktub jew dikjarazzjoni, it-tibdiliet rilevanti għandhom jiġu identifikati permezz ta' noti xierqa fid-dikjarazzjoni bil-miktub jew fid-dikjarazzjoni użata. Kapitolu III Kumitat u dispożizzjonijiet finali L-Artikolu 9 Proċedura tal-Kumitat – Il-Kumitat Konsultattiv dwar ir-Riżorsi Proprji (ACOR) 1. Il-Kummissjoni għandha tkun megħjuna minn kumitat, il-Kumitat Konsultattiv dwar ir-Riżorsi Proprji (ACOR). Dak il-Kumitat għandu jkun Kumitat fit-tifsira tar-Regolament (UE) Nru 182/2011. 2. Fejn issir referenza għal dan il-paragrafu, l-Artikolu 4 tar-Regolament (UE) Nru 182/2011 għandu japplika. Artikolu 10 Id-dispożizzjonijiet finali Ir-Regolament (KE, Euratom) Nru 1026/1999 huwa mħassar. Ir-referenzi għar-Regolament imħassar u għad-dispożizzjonijiet tad-Deċiżjoni (KE, Euratom) Nru 2007/436, imħassar bid-Deċiżjoni …, u tar-Regolament (KE, Euratom) Nru 1150/2000 imħassar bir-Regolament …[21], li huma msemmija fit-tabella ta’ korrelazzjoni li tinsab fl-Anness għal dan ir-Regolament għandhom jiġu interpretati bħala referenzi għal dan ir-Regolament u għandhom jinqraw konformement ma' dik it-tabella ta' korrelazzjoni. L-Artikolu 11 Dħul fis-seħħ Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Għandu japplika mill-1 ta’ Jannar 2014. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President L-ANNESS Tabella tal-korrelazzjoni Deċiżjoni (KE, Euratom) Nru 2007/436 || Ir-Regolament (KE, Euratom) Nru 1026/1999 || Ir-Regolament (KE, Euratom) Nru 1150/2000 || Dan ir-Regolament || || || L-Artikolu 1(1) || || || L-Artikolu 1(2) || || L-Artikolu 5 || L-Artikolu 1(3) L-Artikolu 2(7) l-ewwel subparagrafu || || || L-Artikolu 2(1) L-Artikolu 2(7) it-tieni subparagrafu || || || L-Artikolu 2(2) L-Artikolu 3(3) || || || L-Artikolu 2(3) || || L-Artikolu 15 || L-Artikolu 3(1) || || L-Artikolu 16 || L-Artikolu 3(2) || || L-Artikolu 6(5) || L-Artikolu 4 || || L-Artikolu 17(1) || L-Artikolu 5(1) || || L-Artikolu 18(1) || L-Artikolu 5(2) || || L-Artikolu 18(2), l-ewwel subparagrafu u t-tielet subparagrafu, punt (a) || L-Artikolu 5(3) || || L-Artikolu 18(3) || Artikolu 5(54) l-ewwel subparagrafu || || || L-Artikolu 5(4) it-tieni subparagrafu || || L-Artikolu 18(2), it-tieni subparagrafu, l-ewwel frażi || Artikolu 5(64), l-ewwel subparagrafu || || L-Artikolu 18(2) it-tieni subparagrafu, it-tieni frażi u (3) || L-Artikolu 5(75) || || || L-Artikolu 5(86) || || L-Artikolu 18(4) || L-Artikolu 5(97) || || L-Artikolu 19 || L-Artikolu 5(108) || || L-Artikolu 17(5) u 18(5) || L-Artikolu 6 || L-Artikolu 1 || || L-Artikolu 7(1) || L-Artikolu 3(1) || || L-Artikolu 7(2) || L-Artikolu 5 || || L-Artikolu 7(3) & u (4) || L-Artikolu 2(1)& u (2) || || L-Artikolu 8(1) || L-Artikolu 3(2) || || Artikolu 8(2), (3)& u (4) || L-Artikolu 4 || || L-Artikolu 8(5) || L-Artikolu 6 || L-Artikolu 18(2) || L-Artikolu 8(6) || || L-Artikoli 20 u 21 || L-Artikolu 9 || || || L-Artikolu 10 || || || L-Artikolu 11 [1] COM(2011) 511 tad-29 ta’ Ġunju 2011. [2] Proposta għal Direttiva tal-Kunsill dwar sistema komuni ta' taxxa fuq it-tranżazzjonijiet finanzjarji u li temenda d-Direttiva 2008/7/EC, COM(2011)594 tat-28.9.2011. [3] Proposta għal Regolament tal-Kunsill dwar il-metodi u l-proċedura għad-disponibbiltà tar-riżorsi proprji bbażati fuq it-taxxa tat-tranżazzjonijiet finanzjarji, COM(2011)738 tad-9.11.2011. [4] Proposta għal Regolament tal-Kunsill dwar il-metodi u l-proċedura għad-disponibbiltà tar-riżorsi proprji bbażati fuq it-taxxa fuq il-valur miżjud, COM(2011)737 tad-9.11.2011. [5] Żidiet mal-proposta oriġinali huma enfasiżżati bit-tipa grassa u sottolinjata. Id-dispożizzjonijiet li għandhom jiġu eliminati huma identifikati permezz ta' ingassar. [6] ĠU L […], […], p. […]. [7] ĠU C […], […], p. […]. [8] ĠU C […], […], p. […]. [9] ĠU C […], […], p. […]. [10] ĠU L […], […], p. […], kif l-aħħar emendata minn […] [11] ĠU L 163, 23.6.2007, p. 17. [12] ĠU L 130, 31.5.2000, p. 1. [13] ĠU L 55, 28.2.2011, p. 13. [14] ĠU L 126, 20.5.1999, p. 1. [15] Jekk l-att leġiżlattiv imsemmi fl-Artikolu 2(1)(b) tad-Deċiżjoni ... jipprovdi għal rati differenzjati għal tranżazzjonijiet eżegwiti fi swieq regolati u barra minn swieq irregolati, ir-rati ta’ taxxa applikabbli għar-riżorsi proprji se jiġu aġġustati abbażi ta' dan. [16] ĠU L […], […], p. 1. [17] ĠU L 181, 19.7.2003, p. 1. [18] ĠU L […], […], p. […]. [19] ĠU L 281, 23.11.1995, p. 31. [20] ĠU L 8, 12.1.2001, p. 1. [21] ĠU L […], […], p. […].